1. **ZAKUPCI - PREOBLIKOVANJE**

**U PRIVATNU PRAKSU/ ORDINACIJU**

**II. 1. ZAKUPCI - PREOBLIKOVANJE U PRIVATNU PRAKSU/ ORDINACIJU U PROSTORU DOMA ZDRAVLJA/LJEKARNIČKE ZDRAVSTVENE USTANOVE**

**PRILOZI UZ ZAHTJEV ZA IZDAVANJE RJEŠENJA O ODOBRENJU RADA U PRIVATNOJ PRAKSI/ORDINACIJI SUKLADNO ČLANKU 261. stavku 1. Zakona o zdravstvenoj zaštiti («Narodne novine» br.100/18)**

Sukladno članku 261. stavku 6. Zakona o zdravstvenoj zaštiti («Narodne novine» br.100/18) **najkasnije do** **31. listopada 2019. godine** zdravstveni radnik zakupac koji želi nastaviti rad u privatnoj praksi/ordinaciji u prostoru koji je u vlasništvu doma zdravlja ili ljekarničke zdravstvene ustanove odnosno u prostoru s kojim dom zdravlja ili ljekarnička zdravstvena ustanova raspolažu temeljem valjanog dokaza o raspolaganju prostorom, a u kojem je obavljao tu djelatnost do dana stupanja na snagu Zakona, Ministarstvu zdravstva dostavlja:

1. Zahtjev zdravstvenog radnika koji je na dan stupanja na snagu Zakona o zdravstvenoj zaštiti («Narodne novine» br.100/18) obavljao privatnu praksu na temelju zakupa jedinice zakupa doma zdravlja/ljekarničke zdravstvene ustanove kojim se traži izdavanje rješenja Ministarstva zdravstva o nastavku rada u ordinaciji/privatnoj praksi sukladno članku 261. stavku 1. Zakona o zdravstvenoj zaštiti («Narodne novine» br.100/18),
2. Rješenje Ministarstva zdravstva kojim je zdravstvenom radniku odobreno obavljanje privatne prakse na temelju zakupa jedinice zakupa doma zdravlja/ljekarničke zdravstvene ustanove
3. Odluku Upravnog vijeća doma zdravlja/ljekarničke zdravstvene ustanove kojom se definira temeljni sadržaj novog ugovora o zakupu poslovnog prostora u kojem je zdravstveni radnik do dana stupanja na snagu Zakona o zdravstvenoj zaštiti («Narodne novine» br.100/18) obavljao privatnu praksu na temelju zakupa jedinice zakupa a posebno iznos zakupnine koji se određuje sukladno odluci predstavničkog tijela jedinice područne (regionalne) samouprave odnosno Grada Zagreba o kriterijima za određivanje zakupnine za poslovni prostor
4. Ugovor o zakupu poslovnog prostora sklopljen na temelju odluke Upravnog vijeća navedene u točki 3. ovih uputa
5. Ugovor o radu ili izjavu o radu u timu člana/članova tima ovjerenu kod javnog bilježnika
6. Odobrenje za samostalan rad od nadležne komore (licenca)
7. Uvjerenje o radnoj sposobnosti (izdaje specijalist medicine rada)
8. Uvjerenje o poslovnoj sposobnosti (izdaje Centar za socijalnu skrb općine prebivališta) – original ili ovjerena kopija
9. Upravnu pristojbu na zahtjev u iznosu od 7,30 EUR (55,00 KN) plaćena u državnim biljezima ili na broj računa Državnog proračuna:

**IBAN HR1210010051863000160, model 64, poziv na broj: 5002-47107-OIB,**

(uplata preko pošte, uplatnicom ili internetom)

* Ministarstvo zdravstva tijekom upravnog postupka od nadležnih tijela pribavlja propisanu dokumentaciju iz kaznene i prekršajne evidencije sukladno članku 47. stavku 1. točkama 5. i 6. Zakona o zdravstvenoj zaštiti («Narodne novine» br.100/18)

**II. 2. ZAKUPCI - PREOBLIKOVANJE U PRIVATNU PRAKSU/ ORDINACIJU U OSOBNO OSIGURANOM PROSTORU**

**PRILOZI UZ ZAHTJEV ZA IZDAVANJE RJEŠENJA O ODOBRENJU RADA U PRIVATNOJ PRAKSI/ORDINACIJI SUKLADNO ČLANKU 261. stavku 5. Zakona o zdravstvenoj zaštiti («Narodne novine» br.100/18)**

Sukladno članku 261. stavku 6. Zakona o zdravstvenoj zaštiti («Narodne novine» br.100/18) **najkasnije do** **31. listopada 2019. godine** zdravstveni radnik zakupac koji želi nastaviti rad u privatnoj praksi/ordinaciji u prostoru koji nije u vlasništvu doma zdravlja ili ljekarničke zdravstvene ustanove odnosno s kojim dom zdravlja ili ljekarnička zdravstvena ustanova ne raspolažu temeljem valjanog dokaza o pravu raspolaganja prostorom, a za koji zdravstveni radnik koji obavlja privatnu praksu temeljem zakupa raspolaže valjanim dokazom o vlasništvu ili o raspolaganju prostorom u kojem je obavljao tu djelatnost do dana stupanja na snagu ovoga Zakona, Ministarstvu zdravstva dostavlja:

1. Zahtjev zdravstvenog radnika koji je na dan stupanja na snagu Zakona o zdravstvenoj zaštiti («Narodne novine» br.100/18) obavljao privatnu praksu na temelju zakupa jedinice zakupa doma zdravlja/ljekarničke zdravstvene ustanove kojim se traži izdavanje rješenja Ministarstva zdravstva o nastavku rada u ordinaciji/privatnoj praksi sukladno članku 261. stavku 5. Zakona o zdravstvenoj zaštiti («Narodne novine» br.100/18),
2. Rješenje Ministarstva zdravstva kojim je zdravstvenom radniku odobreno obavljanje privatne prakse na temelju zakupa jedinice zakupa doma zdravlja/ljekarničke zdravstvene ustanove
3. Dokaz o pravu raspolaganja prostorom, original ili ovjerena kopija – ugovor o zakupu ili vlasnički list
4. Ugovor o radu ili izjavu o radu u timu člana/članova tima ovjerenu kod javnog bilježnika
5. Odobrenje za samostalan rad od nadležne komore (licenca)
6. Uvjerenje o radnoj sposobnosti (izdaje specijalist medicine rada)
7. Uvjerenje o poslovnoj sposobnosti (izdaje Centar za socijalnu skrb općine prebivališta) – original ili ovjerena kopija
8. Upravnu pristojbu na zahtjev u iznosu od 7,30 EUR (55,00 KN) plaćena u državnim biljezima ili na broj računa Državnog proračuna:

**IBAN HR1210010051863000160, model 64, poziv na broj: 5002-47107-OIB,**

(uplata preko pošte, uplatnicom ili internetom)

* Ministarstvo zdravstva tijekom upravnog postupka od nadležnih tijela pribavlja propisanu dokumentaciju iz kaznene i prekršajne evidencije sukladno članku 47. stavku 1. točkama 5. i 6. Zakona o zdravstvenoj zaštiti («Narodne novine» br.100/18)

Fiksni tečaj konverzije 1 EUR = 7,53450 HRK